
Parlamentul  României

Camera  Deputaţilor

Comisia pentru industrii si servicii

Bucureşti, 15.03.2006








                 Nr.23/42/2006
A V I Z

asupra proiectului de Lege privind ratificarea Contractului de Finanţare dintre România, reprezentată de Ministerul Finanţelor Publice, Banca Europeană de Investiţii şi Compania Naţională de Autostrăzi şi Drumuri Naţionale din România – S.A., semnat la Bucureşti la 22 decembrie 2005 şi la Luxemburg la 27 decembrie 2005, pentru finanţarea Proiectului privind construcţia autostrăzii 
Cernavodă – Constanţa



În conformitate cu Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 157 din 13 martie 2006, pentru aviz la Comisia pentru buget, finanţe şi bănci, cu proiectul de Lege privind ratificarea Contractului de Finanţare dintre România, reprezentată de Ministerul Finanţelor Publice, Banca Europeană de Investiţii şi Compania Naţională de Autostrăzi şi Drumuri Naţionale din România – S.A., semnat la Bucureşti la 22 decembrie 2005 şi la Luxemburg la 27 decembrie 2005, pentru finanţarea Proiectului privind construcţia autostrăzii Cernavodă – Constanţa.



Valoarea totală a proiectului de construire a autostrăzii Cernavodă – Constanţa este de 680 milioane euro din care 250 milioane euro urmează să fie asiguraţi prin împrumutul de la Banca Europeană de Investiţii, împrumut acordat pe 25 de ani cu o perioadă de graţie de 6 ani.



Proiectul de lege a fost avizat favorabil de Consiliul Legislativ, cu nr.334 din 6 martie 2006.



Examinarea proiectului de lege a avut loc în şedinţa comisiei din data de 14 martie 2006.



În urma dezbaterilor, membrii comisiei au hotărât să avizeze favorabil proiectul de lege în forma prezentată de Guvern.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Senatul.

PREŞEDINTE,

Dan Ioan Popescu

Expert, Daniel Bădina
